Fund Update: มุมมองการลงทุนปี 2022 โดย Allianz - FINNOMENA
Allianz มองว่าการเติบโตของเศรษฐกิจปี 2022 จะชะลอตัวด้วย 2 ปัจจัย ประกอบด้วยความไม่แน่นอนจากการ Covid และปัญหาห่วงโซ่อุปทาน
6 ม.ค. 2565

Allianz มองว่าการเติบโตของเศรษฐกิจปี 2022 จะชะลอตัวด้วย 2 ปัจจัย ประกอบด้วยความไม่แน่นอนจากการ Covid และปัญหาห่วงโซ่อุปทาน
โดยหุ้นและสินทรัพย์เสี่ยงยังได้รับประโยชน์จากการฟื้นตัวหลัง Covid ในช่วงปลาย แต่ต้องยอมรับว่าระดับมูลค่าของหลายภูมิภาคอยู่ในระดับที่แพงเมื่อเทียบกับอดีต
ดังนั้นต้องใช้กลยุทธ์ active และ selective สะท้อนมุมมองทางอ้อมว่า ตลาดหุ้นจะไม่ได้เป็นขาขึ้นทั้งตลาดเหมือนอย่างปีที่ผ่านมาแล้ว
ความเสี่ยงที่ยังรออยู่ ส่งผลให้นักลงทุนต้องกระจายความเสี่ยงระหว่างสินทรัพย์ กลยุทธ์ และภูมิภาค โดย Allianz แนะนำธีมการลงทุน 3 ธีม ประกอบด้วย
🏦 ติดตามอัตราดอกเบี้ย
อัตราเงินเฟ้อที่เพิ่มขึ้นส่งผลให้ธนาคารกลางทั่วโลกมีแนวโน้มปรับขึ้นอัตราดอกเบี้ย แต่อาจไม่ใช่จุดจบของยุคดอกเบี้ยต่ำที่ดำเนินมาหลายทศวรรษ หมายความว่านักลงทุนต้องหาวิธีการปกป้องกำลังซื้อและหาผลตอบแทนที่สูงขึ้น
🇨🇳 ชื่นชอบประเทศจีน
แม้จะเผชิญกับการเปลี่ยนแปลงกลยุทธ์ที่แตกต่างไปจากขนบธรรมเนียม รวมไปถึงเศรษฐกิจที่ชะลอตัวและการควบคุมที่เข้มงวดซึ่งกระทบต่อหลายอุตสาหกรรม เช่น เทคโนโลยี อสังหาฯ สถาบันกวดวิชา แต่ถ้าเข้าใจบริบทการเมืองของประเทศจีนและมองหาโอกาส การลงทุนในประเทศจีนอาจเป็นที่หลบภัยจากความผันผวนทั่วโลกในระยะยาว
🌱 เน้นการลงทุนเกี่ยวกับความยั่งยืน
ด้วยกระแสลดการปล่อยคาร์บอนจะแตะระดับ 0% (net zero) ภายในไม่กี่ทศวรรษ Allianz คาดหวังว่าความยั่งยืนจะเป็นสิ่งที่เข้ามาเปลี่ยนแปลงเศรษฐกิจแบบเก่า มากกว่าไปนั้นการลงทุนอย่างยั่งยืนอาจต้องก้าวข้ามประเด็นการเปลี่ยนแปลงสภาพอากาศไปสู่ความยั่งยืนในชีวิตประจำวัน ซึ่งจะช่วยยกระดับคุณภาพชีวิตและความเท่าเทียม
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Allianz
News Update
มุมมองตลาด
แชร์บทความ: